En person er kørt på sygehuset efter en ulykke på motorvejen ved Vrå lørdag morgen.

Lørdag morgen omkring klokken 08 kørte to biler sammen på E39-motorvejen ved Vrå. Sammenstødet fik en af bilerne til at trille rundt. En person er bragt til sygehuset, men ingen kom svært til skade under uheldet. Uheldet skete i sydgående retning af motorvejen. Motorvejen blev afspærret, men det valgte en bilist at overse. Det kostede ham en bøde og et klip i kørekortet.